PC-ohjeet
Pelin asentaminen
ASENTAMINEN (LEVYN KÄYTTÄJÄT):
Aseta levy levyasemaan ja noudata näytölle tulevia ohjeita.
Jos pelin asennuksen näyttö ei tule automaattisesti näkyviin, käynnistä asennusohjelma manuaalisesti Windows® 7:ssä, 8.1:ssä tai 10:ssä avaamalla käynnistysvalikko, valitsemalla Suorita, kirjoittamalla tekstiruutuun D:\Setup.exe ja valitsemalla sitten OK. (Käytä CD-/DVD-asemasi oikeaa asemakirjainta, jos se on jokin muu kuin D.)
Asennettuasi pelin, voit käynnistää sen EA appista tai etsimällä sen KÄYNNISTÄ-valikosta.
ASENTAMINEN (EA APP -KÄYTTÄJÄT):
Huomautus: jos haluat lisätietoja suoraladattavien pelien ostamisesta EA:lta, käy osoitteessa https://www.ea.com/fi-fi/games/library/pc-download.
Kun EA app on ladannut pelin, napsauta näkyviin tulevaa asennuskuvaketta ja noudata näytölle tulevia ohjeita.
Käynnistä peli (sitten kun se on asennettu) suoraan EA appista.
Huomautus: jos olet jo ostanut pelin ja haluat asentaa sen toiselle PC:lle, lataa ja asenna ensin EA app tälle toiselle PC:lle, käynnistä sovellus ja kirjaudu sitten EA-tilillesi. Valitse haluamasi peli näkyviin tulevasta luettelosta ja lataa peli napsauttamalla asennuspainiketta.
ASENTAMINEN (KOLMANNEN OSAPUOLEN ONLINE-KÄYTTÄJÄT):
Saadaksesi ohjeita pelin asentamiseen tai uuden kopion lataamiseen ja uudelleenasentamiseen, ota yhteyttä siihen digitaaliseen jälleenmyyjään, jolta ostit pelin.
Pelin käynnistäminen
PELIN KÄYNNISTÄMINEN:
Käynnistä peli avaamalla EA app -asiakasohjelma, siirtymällä Pelikirjasto -sivulle ja napsauttamalla sitten sen pelin ruutua, jota haluat pelata.

EPILEPSIAVAROITUS
Lue tämä, ennen kuin pelaat tätä peliä tai annat lastesi pelata sitä.
Jotkut ihmiset ovat voivat saada epileptisiä kohtauksia tai menettää tajuntansa altistuessaan tietyille vilkkuville valoille tai valokuvioille tavallisessa elämässä. Tällaiset ihmiset saattavat saada kohtauksen televisiokuvien katselun tai tiettyjen pelien pelaamisen aikana. Näin voi käydä, vaikka henkilöllä ei olisi todettu epilepsiaa aiemmin eikä hänellä olisi koskaan ollut epileptisiä kohtauksia. Jos sinulla tai jollakin perheenjäsenelläsi on joskus ollut epilepsiaan liittyviä oireita (kohtauksia tai tajunnanmenetyksiä) vilkkuville valoille altistumisen yhteydessä, keskustele lääkärin kanssa ennen pelaamista.
Suosittelemme, että vanhemmat valvovat lastensa pelien pelaamista. Jos sinulla tai lapsellasi ilmenee mitä tahansa seuraavista oireista pelin pelaamisen aikana, lopeta pelaaminen VÄLITTÖMÄSTI ja ota yhteyttä lääkäriin: huimaus, näön hämärtyminen, silmän tai lihasten nykiminen, tajunnan menetys, sekavuus, pakkoliikkeet liike tai kouristelu.
VAROTOIMET PELAAMISEN AIKANA
Älä sijoitu liian lähellä näyttöä. Istu niin kaukana näytöstä kuin kaapelin pituus sallii.
Pelaa peliä mieluiten pienellä näytöllä.
Vältä pelaamista, jos olet väsynyt tai nukkunut vain vähän.
Varmista, että huone, jossa pelaat, on hyvin valaistu.
Lepää peliä pelatessasi vähintään 10–15 minuuttia per tunti.
Suorituskykyyn liittyviä vinkkejä
Ongelmat pelin suorittamisessa
Varmista, että järjestelmäsi täyttää tämän pelin vähimmäisvaatimukset ja että olet asentanut näytönohjaimesi ja äänikorttisi uusimmat ohjaimet:
Jos kyseessä ovat NVIDIA-näytönohjaimet, voit etsiä ja ladata ne osoitteesta www.nvidia.com.
Jos kyseessä ovat ATI-näytönohjaimet, voit etsiä ja ladata ne osoitteesta www.amd.com.
Jos suoritat tämän pelin levyversiota, kokeile asentaa DirectX uudelleen levyltä. Se löytyy tavallisesti levyn juurikansiossa olevasta DirectX-kansiosta. Jos sinulla on Internet-yhteys, voit ladata DirectX:n uusimman version osoitteesta www.microsoft.com.
Yleisiä vianmääritysvinkkejä
”Jos sinulla on tämän pelin levyversio ja automaattisen toiston näyttö ei tule automaattisesti näkyviin asentamista/pelaamista varten, napsauta Oma tietokone -toiminnosta löytyvää levyasemakuvaketta ja valitse Automaattinen toisto.”
”Jos peli toimii hitaasti, kokeile heikentää joidenkin kuvan- ja äänenlaatuasetusten tasoa pelin asetusvalikosta. Näytön tarkkuuden ja yksityiskohtien pienentäminen voi usein parantaa suorituskykyä. Huomaa, että jos pelaat näyttösi tukemaa enimmäistarkkuutta pienemmällä tarkkuudella, näytön selkeys voi heikentyä. Suosittelemme tarvittaessa pienentämään joitakin yksityiskohtien ja tehosteiden asetuksia ennen näytön tarkkuuden säätämistä. Jos päätät pienentää näyttösi tarkkuutta, muista valita näyttösi tukema kuvasuhde. Lue lisätietoja näyttölaitteesi ohjeista.”
”Jos haluat parhaan mahdollisen suorituskyvyn pelatessasi, sinun saattaa kannattaa poistaa käytöstä muut taustatehtävät (lukuun ottamatta EA appia, jos se on käytössä) Windowsissa.”
Internet-suorituskykyongelmat
”Jos haluat välttää heikon suorituskyvyn Internet-pelaamisen aikana, varmista, että suljet kaikki tiedostonjako-, suoratoistoääni- tai chat-ohjelmat ennen pelaamisen aloittamista.”
Tarvitsetko apua?
EA:n asiakastukitiimi on täällä varmistamassa, että saat kaiken irti pelistäsi – milloin ja missä tahansa. 
Online-tuki ja yhteystiedot
Osoitteesta help.ea.com/fi löydät usein kysyttyjä kysymyksiä sekä ohjeartikkeleita ja voit ottaa meihin yhteyttä.
Twitter- ja Facebook-tuki
Tarvitsetko pikaisen vinkin? Ota yhteyttä Twitterissä tunnukseen @askeasupport tai julkaise osoitteessa facebook.com/askeasupport.

Rajoitettu 90 päivän takuu
Seuraavat takuut koskevat vain vähittäismyynnistä ostettavia tuotetta. Nämä takuut eivät koske verkossa EA appin tai kolmansien osapuolten kautta myytäviä tuotteita.
Electronic Artsin rajoitettu takuu
Electronic Arts takaa tämän tuotteen alkuperäiselle ostajalle, että tallennusväline, johon ohjelmat on tallennettu (”Tallennusväline”), ja tähän tuotteeseen sisältyvät ohjeet (”Ohjekirja”), ovat virheettömiä materiaalin ja työn suhteen 90 päivän ajan ostopäivästä. Jos tallennusväline tai ohjekirja todetaan vialliseksi 90 päivän kuluessa ostopäivästä, Electronic Arts suostuu korvaamaan tallennusvälineen tai ohjekirjan maksutta, kun se on vastaanottanut tallennusvälineen tai ohjekirjan palvelukeskuksessaan ostotodistuksen kanssa postimaksu maksettuna. Tämä takuu rajoittuu ohjelman sisältävään tallennusvälineeseen ja ohjekirjaan, jotka Electronic Arts on alun perin toimittanut. Tämä takuu ei ole voimassa ja mitätöityy, jos Electronic Arts havaitsee, että vika on aiheutunut väärinkäytön, virheellisen käsittelyn tai laiminlyönnin vuoksi.
Tämä rajoitettu takuu korvaa kaikki muut takuut, olivatpa ne suullisia tai kirjallisia ja nimenomaisia tai oletettuja, mukaan lukien takuun soveltuvuudesta kaupankäynnin kohteeksi tai sopivuudesta johonkin tiettyyn tarkoitukseen, eikä mikään muu esitys sido tai velvoita Electronic Artsia. Jos kyseisiä takuita ei voida sulkea pois, tällaiset tätä tuotetta koskevat takuut, mukaan lukien oletetut takuut soveltuvuudesta kaupankäynnin kohteeksi ja sopivuudesta johonkin tiettyyn tarkoitukseen, on rajoitettu yllä kuvattuun 90 päivän jaksoon. Electronic Arts ei ole missään tapauksessa vastuussa mistään erityisistä, satunnaisista tai välillisistä vahingoista, jotka aiheutuvat tämän Electronic Arts -tuotteen hallussapidosta, käytöstä tai virheellisestä toiminnasta, mukaan lukien omaisuusvahinko ja lain sallimissa rajoissa henkilövahingot, vaikka Electronic Artsille olisi ilmoitettu tällaisten vahinkojen mahdollisuudesta. Jotkin osavaltiot eivät salli oletetun takuun keston rajoitusta ja/tai satunnaisia tai välillisiä vahinkoja koskevia rajoituksia, joten edellä mainitut rajoitukset ja/tai vastuun poissulkeminen eivät välttämättä koske sinua. Tällaisilla lainkäyttöalueilla Electronic Artsin vastuu on rajoitettu pisimpään lain sallimaan aikaan. Tämä takuu antaa sinulle tiettyjä oikeuksia. Sinulla voi olla myös muita oikeuksia, jotka vaihtelevat osavaltioittain.
Palautukset 90 päivän takuujakson aikana
Palauta tuote sekä (1) kopio alkuperäisestä myyntikuitista, jossa näkyy ostopäivä, (2) lyhyt kuvaus kohtaamistasi ongelmasta ja (3) nimesi, osoitteesi ja puhelinnumerosi alla olevaan osoitteeseen, niin Electronic Arts lähettää sinulle uuden tallennusvälineen ja/tai ohjekirjan. Jos tuote on vioittunut väärinkäytön tai onnettomuuden vuoksi, tämä 90 päivän takuu mitätöityy, ja sinun on noudatettava palauttamista 90 päivän takuuajan jälkeen koskevia ohjeita. Suosittelemme vahvasti, että lähetät tuotteesi kirjattuna, jotta toimitusta voidaan seurata. Electronic Arts ei ole vastuussa tuotteista, jotka eivät ole sen hallussa.

EA:n takuutiedot
Jos tallennusvälineen tai ohjekirjan vika on aiheutunut väärinkäytöstä, virheellisestä käsittelystä tai laiminlyönnistä tai jos tallennusväline tai ohjekirja todetaan vialliseksi yli 90 päivän kuluttua ostopäivästä, valitse jokin seuraavista vaihtoehdoista, niin saat korvausohjeemme:
∙	Online-takuutiedot: https://help.ea.com/fi-fi/help/account/returns-and-cancellations/